Հիմնավորում
[bookmark: _GoBack][bookmark: _Hlk235783052]«Հայաստանի Հանրապետությունում «Արտաքին տնտեսական գործունեության ապրանքային անվանացանկ» (ԱՏԳ ԱԱ) դասակարգչի 4303 10 901 0, 4303 10 902 0, 4303 10 903 0, 4303 10 904 0, 4303 10 905 0, 4303 10 906 0, 4303 10 908 0 ծածկագրերին դասվող ապրանքների դրոշմավորման փորձնական ծրագիրը հաստատելու մասին»  ՀՀ կառավարության որոշման նախագծի ընդունման

1. Իրավական ակտի անհրաժեշտությունը (նպատակը).
Նախագծի ընդունման նպատակը ԱՏԳ ԱԱ 4303 10 901 0, 4303 10 902 0, 4303 10 903 0, 4303 10 904 0, 4303 10 905 0, 4303 10 906 0, 4303 10 908 0 ծածկագրերին դասվող ապրանքների (բնական մորթուց հագուստի առարկաների, հագուստի պարագաների և այլ արտադրատեսակներ) դրոշմավորման փորձնական ծրագիրը հաստատելն է։
1. Կարգավորման հարաբերությունների ներկա վիճակը և առկա խնդիրները.
«Եվրասիական տնտեսական միությունում նույնականացման միջոցներով ապրանքների դրոշմավորման մասին» Համաձայնագիրը սահմանում է ԵԱՏՄ անդամ պետությունների համար նույնականացման միջոցներով ապրանքների դրոշմավորման միասնական եղանակը և կարգավորումները։
2025 թվականի նոյեմբերի 19-ին ընդունվել է «Բնական մորթուց հագուստի առարկաների, հագուստի պարագաների և այլ արտադրատեսակների՝ նույնականացման միջոցներով դրոշմավորման և Եվրասիական տնտեսական հանձնաժողովի խորհրդի որոշ որոշումներ ուժը կորցրած ճանաչելու մասին» Եվրասիական տնտեսական հանձնաժողովի խորհրդի թիվ 116 որոշումը, որով նախատեսված է բնական մորթուց հագուստի առարկաների, հագուստի պարագաների և այլ արտադրատեսակների դրոշմավորումն իրականացնել նույն որոշմամբ հաստատված բնութագրերին համապատասխանող նույնականացման միջոցներով։ Միաժամանակ, սահմանվել է նաև նշված ապրանքների` նույնականացման միջոցներով դրոշմավորման շրջանառության արգելքի վերջնաժամկետներ, ինչպես նաև Եվրասիական տնտեսական միության անդամ պետությունների տարածքներում այդ ժամկետների սահմանման առանձնահատկությունները։ Մասնավորապես՝ որոշմամբ հաստատված բնութագրերին համապատասխանող նույնականացման միջոցներով չդրոշմավորված ապրանքների շրջանառության արգելքը Եվրասիական տնտեսական միության անդամ պետությունների տարածքներում սահմանվում է 2027 թվականի մարտի 1-ից։ Անդամ պետությունն իրավասու է սահմանելու իր տարածքում նույնականացման միջոցներով դրոշմավորված ապրանքների շրջանառության արգելքի ավելի ուշ ժամկետ՝ պայմանով, որ այդ ապրանքները շրջանառության մեջ գտնվեն միայն տվյալ անդամ պետության տարածքում։
Վերոնշյալ կարգավորումներն ապահովելու նպատակով նպատակահարմար է ներդնել բնական մորթուց հագուստի առարկաների, հագուստի պարագաների և այլ արտադրատեսակների՝ նույնականացման միջոցներով դրոշմավորման համակարգ։ Ընդ որում, մինչև դրոշմավորման համակագի ներդրումն անհրաժեշտ է իրականացնել դրոշմավորման փորձնական ծրագիր։ Ծրագրի հիմնական նպատակն է՝ տեխնոլոգիական նոր լուծումների կիրառմամբ Հայաստանում ներդրված ապրանքների շրջանառության հետագծելիության էլեկտրոնային համակարգի միջոցով ունենալ շուկայում ապրանքների շրջանառության ճշտգրիտ և իրատեսական պատկեր։
1. Առկա խնդիրների առաջարկվող լուծումները.
Նախագծով առաջարկվում է հաստատել բնական մորթուց հագուստի առարկաների, հագուստի պարագաների և այլ արտադրատեսակների նույնականացման միջոցներով դրոշմավորման փորձնական ծրագիրը։
4. Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է ՀՀ պետական եկամուտների կոմիտեի կողմից:
5.	Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Պետական բյուջեից լրացուցիչ ծախս չի ակնկալվում։ Դրոշմավորման նոր համակարգի ներդրման արդյունքում ակնկալվում է բյուջեի ծախսերի կրճատում և հարկային մուտքերի աճ։
6.	Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը կապված է ՀՀ կառավարության 12.12.2019թ. N1830-Լ որոշմամբ հաստատված՝ ՀՀ պետական եկամուտների կոմիտեի զարգացման և վարչարարության բարելավման ռազմավարական ծրագրի «2. Վարչարարության արդյունավետության բարձրացում, եկամուտների ավելացում, ստվերի կրճատում» նպատակի «1. Հարկային և մաքսային իրավախախտումների կանխարգելում» ենթանպատակի իրականացման հետ։


